Åshild Mathisen

Åshild Mathisen (født 14. november 1974)birthday.no er en norsk litteraturviter, aviskommentator og kommunikasjonsrådgiver, fra 2016 til mars 2018 var hun redaktør i avisen Vårt Land. Fra 2019 jobber hun i PR-byrået Try.

Bakgrunn
Mathisen er fra Tromsø og Tromsøya. Der vokste hun opp i et læstadiansk hjem, og betrakter seg fortsatt som læstadianer.«Er jeg det verste intervjuobjektet du har hatt?» Portrettintervju i Aftenposten 28. mai 2016, side 32

Som litteraturstudent flyttet hun fra Nord-Norge til Oslo, og begynte i sin første jobb i Vårt Land, som telefonselger. Siden har hun blant annet arbeidet som kommentator i VG, Dagens Næringsliv og Morgenbladet, vært kommunikasjonsrådgiver i Kristelig Folkeparti og politisk rådgiver for daværende miljøvernminister Knut Arild Hareide i Miljødepartementet. 

Vårt Land
I september 2012 begynte hun som utviklingsredaktør i Vårt Land, og inngikk dermed blant avisens kommentar- og lederskribenter.«Åshild Mathisen (38)», Journalisten 7. september 2012 Etter dette arbeidet hun en tid som direktør for samfunnskontakt i NRK.«Er jeg det verste intervjuobjektet du har hatt?» Portrettintervju i Aftenposten 28. mai 2016, side 31

Hun begynte som sjefredaktør i Vårt Land 1. mai 2016, da hun overtok etter Helge Simonnes.«Åshild Mathisen er ny sjefredaktør i Vårt Land», Vårt Land 18. mars 2016 Hun ble dermed første kvinne i Vårt Lands redaktørstol. Mathisen måtte gå av som redaktør 23. mars 2018.Jeg er helt knust

I 2021 ga hun ut boka Ingen søndagsskole, der hun forteller om sin bakgrunn i læstadianerbevegelsen, om livet i KrF og om redaktørjobben i Vårt Land og det etter hvert tilspissede forholdet til avisens eier-konsern Mentor Medier.«Advarer mot økt eiermakt», Klassekampen 13. august 2021, side 24-25

 Bibliografi 
 Ingen søndagsskole, Aschehoug  (2021) ISBN 9788203269882Bokpresentasjon på Aschehougs nettsider

 Referanser 

 Eksterne lenker 
 «Åshild Mathisen er ny sjefredaktør i Vårt Land» (Video med Mathisens tiltredelsestale til de ansatte i Vårt Land.)

Kategori:Norske redaktører
Kategori:Fødsler i 1974